laion/Wikipedia-Exotic huggingface dataset:
איגל (נהר, קולורדו)

הנהר איגל (באנגלית: Eagle River – "נהר העיט") הוא יובל של נהר הקולורדו הזורם כולו במחוז איגל במרכז מערב מדינת קולורדו שבארצות הברית. בחלקו העליון הנהר זורם דרך היער הלאומי וייט ריוור (White River National Forest). אורכו 97.4 ק"מ, שטח אגן הניקוז שלו 2,450 קמ"ר וספיקתו הממוצעת 16.3 מ"ק לשנייה, אם כי בשנים שחונות יורדת הספיקה בשלהי הקיץ ל-5.7 מ"ק לשנייה, ובשנים ברוכות היא מגיעה באביב עד 200 מ"ק לשנייה. מקור הנהר בקו פרשת המים של אמריקה בהתמזגות היובלים המזרחי (East Fork Eagle River) והדרומי (South Fork Eagle River). בתחילה הוא זורם בכיוון צפון-מערב דרך הרי הרוקי. הוא עובר ביישובים רד קליף (Red Cliff) ומינטרן (Minturn). כביש 24 עובר בקטע זה במקביל אליו. בוולקוט (Wolcott) הנהר פונה מערבה. בנקודה זו נשפך אליו הנחל גור (Gore Creek) מהמזרח. מכאן מקבילים לנהר כביש 6 וכביש בין-מדינתי 70. הוא עובר ביישוב איגל-וייל (Eagle-Vail), ובעיירות הקטנות אוון (Avon), איגל (Eagle) וג'יפסיום (Gypsum), ונשפך לקולורדו מדרום בעיירה דוטסרו (Dotsero). מנקודה זו ניתן, בשנים מסוימת, לשוט במעלה הנהר עד איגל-וייל בסירות קטנות. סמוך לעיירה הנטושה גילמן (Gilman), בקרבת העיירה מינטרן, פעל בין שנות ה-80 של המאה ה-19 ועד 1984 מכרה איגל שבו כרו זהב, כסף ובעיקר אבץ. מים שזרמו מהמכרה כללו רמות גבוהות של ארסן, קדמיום, נחושת, עופרת ואבץ וזיהמו את הקרקע ואת מימיו של הנהר איגל, והיוו סיכון למי השתייה של מינטרן. הטיפול בשאריות הרעילות של המכרה הוטל על הסוכנות להגנת הסביבה של ארצות הברית, ואנשיה הצליחו לעצור את זיהום הנהר. מדיה וקבצים בנושא איגל בוויקישיתוף "USGS Gage #09070000 on the Eagle River below Gypsum, CO" (PDF). National Water Information System. U.S. Geological Survey. 1946–2011. EPA Superfund Program: EAGLE MINE, MINTURN, CO
אניה מירקין

אניה מירקין (1987, אוקראינה - 4 ביוני 2016) הייתה לוחמת טאקוונדו ודוגמנית ישראלית. היא אלופת ישראל ובעלת מדליית ארד באליפות אירופה (2008). מירקין עלתה מאוקראינה בגיל 14 עם משפחתה והשתכנה בפתח תקווה. בתחילה למדה בלט. אחר כך עברה להתחרות בטאקוונדו בישראל. היא התחרתה במשקל של עד 51 ק"ג בהדרכתו של המאמן הלאומי יחיעם שרעבי. באליפות אירופה שנערכה ברומא שבאיטליה בשנת 2008 זכתה מירקין במדליית ארד במשקל של עד 51 ק"ג. בתחרות היא ניצחה בשלושה קרבות, אך בחצי הגמר היא נאלצה לפרוש 20 שניות מתחילת הקרב מול קרולין פישר מבריטניה בשל פציעה. באותה שנה היא גם רשמה רצף זכיות במדליות שונות בתחרויות גדולות ברחבי אירופה. היא הייתה יריבת האימון של בת אל גטרר במשחקים האולימפיים בבייג'ינג 2008. מירקין הלכה לעולמה בגיל 29 בלבד, לאחר שלקתה בדום לב. מדיה וקבצים בנושא אניה מירקין בוויקישיתוף אורן אהרוני, תומר גנור, לוחמת הטקוואנדו אניה מירקין הלכה לעולמה, באתר ynet, 4 ביוני 2016 יניב טוכמן‏, טרגדיה: לוחמת הטאקוונדו אניה מירקין נפטרה מדום לב, באתר וואלה, 4 ביוני 2016 טרגדיה: אניה מירקין נפטרה במפתיע מדום לב, באתר ONE‏, 4 ביוני 2016 אורי טלשיר, לוחמת הטאקוונדו אניה מירקין מתה בגיל 29 מדום לב, באתר הארץ, 4 ביוני 2016 שירי אלג'ם, ‏לוחמת הטאקוונדו, אניה מירקין, הלכה לעולמה, באתר ערוץ הספורט, 4 ביוני 2016 דניאל רוט-אבנרי, טרגדיה: לוחמת הטאקוונדו מתה בגיל 29, באתר ישראל היום, 4 ביוני 2016 nrg ספורט, משפחתה של אניה מירקין מתקשה לממן את הלוויתה, באתר nrg סער הס, טקוואנדו: אניה מירקין זכתה בארד באליפות אירופה, באתר ynet, 10 באפריל 2008
רומן נוישטדטר

רומן פטרוביץ' נוישטדטר (בגרמנית: Roman Neustädter, ברוסית: Рома́н Петрович Нойште́дтер; נולד ב-18 בפברואר 1988) הוא כדורגלן גרמני-רוסי, המשחק בעמדת הבלם בווסטרלו. נוישטדטר נולד בדניפרו לאב ממוצא גרמני ואם רוסייה. אביו, פיטר נוישטדטר, שיחק בעמדת קשר בקבוצת דניפרו. בשנת 1992 היגר האב לגרמניה וכעבור שנתיים הצטרפו אליו רומן ואימו. הם התיישבו בעיר מיינץ מאחר שאביו הצטרף לקבוצת הכדורגל המקומית. במקביל נוישטדטר התחיל לשחק בקבוצת הילדים של המועדון. לאחר שעבר את גיל הנוער הצטרף לקבוצת המילואים ואחרי שנתיים מוצלחות, התחיל לשחק עבור הקבוצה הראשונה. בקיץ 2009 הצטרף בבורוסיה מנשנגלדבך. בעונת 2009/2010 שיחק לרוב בקבוצת המילואים ורשם רק 2 הופעות בקבוצה. ב-15 בינואר 2011 הבקיע את שער הבכורה שלו במועדון בניצחון 0–1 נגד נירנברג. עונת 2011/2012 הייתה עונת הפריצה של נוישטדטר בה שיחק בכל משחקי הליגה של המועדון למעט משחק אחד ובורוסיה סיימה את העונה במקום הרביעי המוביל למוקדמות ליגת האלופות. בסיום העונה סיים את חוזהו וחתם ל-4 שנים בשאלקה 04. ב-5 ביולי 2016 חתם בפנרבחצ'ה הטורקית. ב-24 בפברואר 2022 חתם בווסטרלו מליגת העל הבלגית. ב-9 באוגוסט 2019 חתם לעונה אחת בדינמו מוסקבה. באוקטובר 2020 החוזה הוארך בשנה נוספת. לנוישטדטר הייתה האפשרות לייצג את רוסיה, קזחסטן, אוקראינה וגרמניה. בצעירותו הוא שיחק בנבחרות הצעירות של גרמניה, וב-14 בנובמבר 2012 ערך את הופעת הבכורה שלו בנבחרת גרמניה בתיקו 0-0 נגד הולנד. מאחר שנוישטדטר לא ערך הופעה בינלאומית במסגרת רשמית (מוקדמות יורו/מונדיאל), הוא היה יכול להתחרט ולייצג מדינה אחרת. בינואר 2016 החלו אנשים בהתאחדות הרוסית לשכנע את נוישטדטר לשחק עבור רוסיה. ב-30 במאי 2016 קיבל דרכון רוסי המאפשר לו לשחק עבור הנבחרת וכעבור יומיים ערך את הופעת הבכורה שלו בנבחרת במשחק ידידות נגד צ'כיה. נוישטדטר נכלל בסגל הנבחרת ליורו 2016 ושותף בשניים מתוך שלושת משחקי הנבחרת בתחרות. באוקטובר 2018 הבקיע נוישטדטר את שערו הראשון במדי הנבחרת - במהלך משחק מול נבחרת טורקיה. מדיה וקבצים בנושא רומן נוישטדטר בוויקישיתוף רומן נוישטדטר, ברשת החברתית אינסטגרם רומן נוישטדטר, באתר Transfermarkt רומן נוישטדטר, באתר Fussballdaten.de (בגרמנית) רומן נוישטדטר, באתר Soccerway רומן נוישטדטר, באתר WorldFootball.net רומן נוישטדטר, באתר National Football Teams רומן נוישטדטר, באתר FootballDatabase.eu רומן נוישטדטר, באתר ESPN האתר הרשמי של השחקן "Роман Нойштедтер – в «Динамо»!" [Roman Neustädter at Dynamo!] (ברוסית). FC Dynamo Moscow. 9 באוגוסט 2019. {{cite web}}: (עזרה)
חגואל

האם התכוונתם ל... יעקב חגואל – יו"ר ההסתדרות הציונית העולמית סול חגואל – גיבורה יהודייה מרוקאית שזכתה לפרסום לאחר שהוצאה להורג בעריפת ראש בגיל 17, לאחר שהואשמה בהיותה מֻרְתַדּ (מי שעזב את דת האסלאם), ככל הנראה מבלי שהתאסלמה אי פעם. עידן חגואל – במאי ועיתונאי ישראלי הגואל
קליי מרזו

קליי מרזו (אנגלית: Clay Marzo; ‏נולד ב־17 ביולי 1989) נחשב לאחד מגולשי הגלים הכישרוניים והמקוריים בעולם, ומשמש מודל להשראה ולחיקוי למתמקצעים בתחום. לוקה בתסמונת אספרגר. מרזו נולד בסן דייגו, קליפורניה, אך כשהיה צעיר מאוד עברה משפחתו ללהאינה (Lahaina), עיירה קטנה שנמצאת על האי מאווי שבהוואי. כבר מגיל צעיר היה אתלט מצוין ושחיין מבטיח. את מרבית אימוניו עשה בים. בגיל 10 הוא זכה באליפות הוואי בשחייה חופשית ל-200 מטר. הוא בחר להקדיש את עצמו לגלישה, בין השאר משום שהאמין כי הגלישה יכולה לעזור לו להיות שחיין טוב יותר. מוריו לספורט ומשפחתו צפו לו עתיד מזהיר כשחיין ואף כמתחרה אולימפי. נקודת מבט זו השתנתה כאשר קליי התחרה בתחרות הגלישה הארצית ורבת המשתתפים של NSSA בשנת 2003. קליי סיים במקום השלישי במדינה. חוויית ההשתתפות בתחרות הולידה בקרבו את ההבנה כי דווקא השחייה יכולה לעזור לו להיות גולש יותר טוב, ולא להפך. הוא החל להשקיע בגלישה יותר זמן ויותר מחשבה. ב-2004, כשהיה בן 15, הוכיח לראשונה את מסוגלותו בגלישה: הוא זכה במקום הראשון בתחרות של NSSA, וקיבל פעמיים את הציון 10 (מושלם) בעת תחרות זו. מרזו היה הראשון שהצליח להשיג תוצאה כזו. בהמשך, הקריירה שלו הלכה והתפתחה והוא זכה בפרסים רבים, כמו "טריק השנה" בשנת 2006, וזכייה בתואר "איש המים של השנה". לאחר שצבר מוניטין וגלש לצד גולשים מפורסמים ומצליחים כמו קלי סלייטר, מרזו החל להשתתף בסרטי גלישה ובהפקות גדולות הקשורות בתחום. בעקבות כך, שמו התפרסם ברמה הגלובלית. מותגי גלישה רבים מיהרו לשלב את קליי בקמפיינים של מוצריהם. בין החברות שמיתגו את מוצרי הגלישה שלהן דרכו ניתן למצוא את Quicksilver, DC, Creatures ועוד. לקליי יש סגנון גלישה מיוחד וביצועים הייחודים לו בלבד. קליי הוא אומן של "צינורות" "איירים" "ולייבקים", אשר נחשב למי ששולט אפילו בגלי הענק של הוואי. בשנת 2007 אובחן מרזו כלוקה בתסמונת אספרגר. לדעת רופאים, המחלה מסבירה מאפיינים מסוימים של התנהגותו, כגון נטייתו לשפשף את כפות ידיו זו בזו בקצב מהיר, שהפכה לאחד מסימני ההיכר שלו, והיותו בחור מופנם ושקט. נאמר על קליי כי במים הוא נראה רגוע ושליו הרבה יותר מאשר על האדמה. באוגוסט 2008 יצא סרט דוקומנטרי על חייו של קליי מרזו. הסרט מתאר את חייו של קליי כגולש אשר לוקה באוטיזם. הסרט זכה לשבחים רבים בקרב עולם הגלישה ובקולנוע בכלל. קליי חבר בארגון Surfers Healing Camp אשר מנסה לעזור לילדים בעלי אוטיזם בתקווה להעשיר את חייהם על ידי חשיפה לחוויית הגלישה. מעל ל-2000 ילדים מצטרפים מדי שנה לארגון ומתנסים באמצעותו בגלישה. סיפורו הייחודי של מרזו כגולש מצטיין המתמודד עם תסמונת אספרגר ותורם לחברה מקנה השראה לגולשים ולאחרים. אתר האינטרנט הרשמי של קליי מרזו העולם לפי קליי - סדרה מקוונת על קליי: עונה 2, פרק 3 כתבה באנגלית - סאל רויבל, הגולש מרזו רוכב על האוקיינוס והאוטיזם, USA today, 28.9.2009 על הסרט "קליי מרזו, צריך רק להוסיף מים", באתר Surfmovies כתבה באנגלית - קיילי ברדסטריט, קליי מרזו מצטרף לפרויקט קומיוניטי(הקישור אינו פעיל), 3.5.2011, באתר Transworld Business ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קליי מרזו".
עין סוכות

עין סוכות (בערבית: עין סָכּוּת) הוא מעיין שכבה הנובע מזרחית לכביש 90, בסמוך לגדר הגבול באזור שבין מחולה לשדמות מחולה. מי המעיין מתנקזים לתוך בריכה טבעית בקוטר של כ-20 מטר ומוקפת קנה מצוי. המעיין קיבל את שמו מהעיר סוכות המוזכרת במקרא. העיר סוכות מזוהה עם העיירה הירדנית דיר עלא שנמצאת בשפך היבוק, כ-20 קילומטרים דרומית לעין סוכות. כמו כן, בקרבת המעיין מצויה חורבת הכפר הערבי חרבת א-סכות - ומכאן הגיע שמו של המעיין. בעבר שימש המעיין את תושבי הכפר הסמוך ברדלה לצורך השקיית גידולים וחיות משק אולם בשנת 1997 הוא נכלל בשטחים שהוגדרו כשטח צבאי סגור. בשנת 2002 הצטמצם השטח שהוכרז כסגור, אך הגישה למעיין נותרה מוגבלת ליהודים בלבד. בשנת 2015 עתרו בעלי קרקעות פלסטינים לבג”ץ בתביעה להשיב להם את אדמותיהם, והמדינה הכריזה שבכוונתה להגיע איתם להסכמה ולבטל את השטח הצבאי הסגור. בית המשפט פסק לטובת הכרעה זו בינואר 2020, אולם מתנחלים עדיין מנסים להרחיק פלסטינים מהמעיין, לעיתים בגיבוי של חיילי צה"ל. תושבי מחולה הציבו ליד הבריכה שולחנות פיקניק וסככה. בנוסף הוצבו במרכז הבריכה עזרי ציפה (פלציבים). 365 מקורות מים ומעיינות, מעיין לכל יום, הוצאת "מסלולים" - בערך עין סוכות. אורי מאור, ארץ המעיינות - המדריך השלם לנקודות המים הקסומות בישראל, הוצאת ספריית בית אל, 2011, עמודים 32 - 33 עין סוכות באתר עמוד ענן עין סוכות באתר 'מפה' עין סוכות באתר "ישראל ב-360"- סיורים וירטואליים עין סוכות באתר טיולי. אורי מאור, ארץ המעיינות - המדריך השלם לנקודות המים הקסומות בישראל, הוצאת ספריית בית אל, 2011, עמוד 32 "אל המעיין", דו"ח של המשרד לתיאום עניינים הומניטריים של האו"ם, עמ' 24 דוד שולמן, 21.10.20 עין סוכות, באתר תעאיוש, אוקטובר 2020 עין סוכות "מאחורי ההר"
מחזור המים

מחזור המים (קרוי גם מחזור הידרולוגי) הוא תנועת המים בתוך האטמוספירה של כדור הארץ, הכוללת מעבר של המים בין מוצק, נוזל וגז. הראשונים להבין ולתאר את עקרונות מחזור המים היו אריסטו ותלמידיו (מאה רביעית לפנה"ס). תובנה זו הייתה אחת מאבני היסוד לעקרונות הזיקוק שבאו לאחר מכן. מחזור המים מתייחס לתחלופה המתמדת של מים בין האטמוספירה, אדמה, ים, מי תהום ואורגניזמים. בנוסף לאחסון המים ב"מכלים" שונים (האוקיינוס הוא דוגמה למכל), המעגלים השונים היוצרים את מחזור המים כוללים חמש פעולות: התאיידות, משקעים, חלחול, זרימה וזרימה תת-קרקעית. ראשיתו של המחזור בקרני השמש הפוגעות במים ומחממות אותם. אנרגיית השמש הנאגרת במי הים או במקווי המים ביבשה מאפשרת את שבירת הקשרים שבין מולקולות המים הנחוצה להתאדותם. אדי המים העולים למעלה, מתקררים ומתעבים ויוצרים עננים. אלו נישאים עם הרוחות אל היבשה ומורידים שם גשמים. כ־78% ממי הגשמים היורדים על פני היבשות מקורם במים המתאדים מן האוקיינוסים. המים המתאדים מהאוקיינוסים וממקווי המים המתוקים חוזרים אליהם בצורה של משקעים, נהרות ומי תהום. המעבר של מים ממצב צבירה אחד לאחר כרוך בקליטה של אנרגיה או בשחרורה. למשל, בעת ההתאדות של מי הים או בעת שקרחונים נמסים נקלטת אנרגיה. אנרגיה זהה נפלטת, כאשר אדי המים שבאוויר מתעבים, או כאשר מי הים קופאים מרכיבי ההידרוספרה השונים נמצאים בכל שלושת מצבי הצבירה - מוצק, נוזל וגז. מרכיבים אלה קשורים זה בזה, והם מחליפים ביניהם חומר ואנרגיה באופן מתמיד. כך, מתקיים מעבר ממצב צבירה אחד לאחר: קרחונים נמסים, מים מתאדים או קופאים ואדי מים מתעבים. זהו מחזור המים בטבע הנקרא גם המחזור ההידרולוגי. אף שהמים הם מוצר צריכה של בעלי-החיים והצמחים, רק חלק קטן מהם נשאר בקרקע במאגרים של מי תהום, בנהרות ובנחלים, בצורה של קרח בקטבים או בצורת אדים באוויר. כלי הקיבול העיקרי של המים הם האוקיינוסים. מכאן נובע המחסור במים, המהווה גורם מגביל לצמיחה ולתפוצה של אורגניזם ולכושר נשיאה של בית גידול. זו גם הסיבה לצורך לעשות במים שימוש יעיל וחסכוני. מדיה וקבצים בנושא מחזור המים בוויקישיתוף ארז גרטי, מחזור המים בכדור-הארץ, במדור "מאגר המדע" באתר של מכון דוידסון לחינוך מדעי, 3 נובמבר 2010 מחזור המים, באתר אנציקלופדיה בריטניקה (באנגלית) מחזור המים, דף שער בספרייה הלאומית R.J Forbes, Shot History of the Art of Distillation, Leiden, 1948, עמ' 13 ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
טניס באולימפיאדת פריז (1924)

אולימפיאדת 1924 נערכה בפריז, צרפת. תחרויות הטניס נערכו בין ה-13 ביולי ל-20 ביולי. בתחרות הנשים סוזן לנגלן מצרפת לא יכלה להשתתף בגלל מחלתה. גם בתחרות הגברים, הטניסאי החזק של התקופה ביל טילדן מארצות הברית לא היה יכול להשתתף. נערכו תחרויות הגברים, הנשים, זוגות גברים, זוגות נשים וזוגות מעורבות (סך הכל 5 מדליות זהב). בסיום התחרות הפדרציה הבינלאומית לטניס הציגה בפני הוועד האולימפי הבינלאומי מספר דרישות שהוועד האולימפי לא היה מוכן לקיים. יתרה מכך, הוועד האולימפי דרש לא לקיים את אליפות וימבלדון בשנה אולימפית. כתוצאה מאי-הסכמות על הנושא, תחרויות טניס הורדו מתוכנית האולימפית וחזרו רק בשנת 1988. בתחרות השתתפו 124 טניסאים (89 גברים ו-35 נשים) מ-28 מדינות: אוסטרליה אוסטרליה (2) איטליה (1861–1946) איטליה (8) אירלנד אירלנד (4) ארגנטינה ארגנטינה (5) ארצות הברית ארצות הברית (9) בלגיה בלגיה (8) בריטניה בריטניה (10) דרום אפריקה (4) דנמרק דנמרק (5) הודו הבריטית הודו הבריטית (6) הולנד הולנד (5) הונגריה הונגריה (5) הרפובליקה הסינית הרפובליקה הסינית (4) ממלכת יוון ממלכת יוון (3) יוגוסלביה יוגוסלביה (1) יפן יפן (4) לוקסמבורג לוקסמבורג (1) מקסיקו מקסיקו (2) נורווגיה נורווגיה (4) ספרד ספרד (8) פורטוגל פורטוגל (1) פינלנד פינלנד (4) צ'ילה צ'ילה (2) צ'כוסלובקיה צ'כוסלובקיה (5) צרפת צרפת (10) רומניה רומניה (3) שוודיה שוודיה (4) שווייץ שווייץ (4) בתחרות השתתפו 82 טניסאים מ-27 מדינות. במשחק על המקום השלישי אומברטו דה מורפורגו (איטליה (1861–1946)) ניצח את ז'אן בורוטרה (צרפת) וזכה במדליית ארד. בתחרות השתתפו 31 טניסאיות מ-14 מדינות. במשחק על המקום השלישי קטלין מקיין (בריטניה) ניצחה את ז'רמן גולדינג (צרפת) ב-3 מערכות וזכתה במדליית ארד. בתחרות השתתפו 76 טניסאים מ-11 מדינות. במשחק הגמר וינסנט ריצ'רדס ופרנסיס הנטר (ארצות הברית) ניצחו את ז'אק בריניון ואנרי קושה (צרפת) ב-5 מערכות. במשחק על מדליית ארד רנה לקוסט וז'אן בורוטרה (צרפת) שיחקו נגד ג'ון קונדון ואיבי ריצ'רדסון () וניצחו ב-3 מערכות. בתחרות השתתפו 22 טניסאיות מ-8 מדינות. במשחק הגמר הייזל ויטמן והלן וילס (ארצות הברית) ניצחו את פיליס קובל וקטלין מקיין (בריטניה) בשתי מערכות. במשחק על מדליית ארד אבלין קולייר ודורותי שפרד (בריטניה) ניצחו את מרגריט בילו ואיבון בורז'ואה (צרפת) בשתי מערכות. בתחרות השתתפו 42 טניסאים מ-14 מדינות. במשחק הגמר מריון ג'סאפ ווינסנט ריצרדס (ארצות הברית) נוצחו על ידי הייזל וייטמן וריצ'רדס ויליאמס (ארצות הברית) בשתי מערכות. במשחק על מדליית ארד קורנליה בומן והנדריק טימר (הולנד) זכו בניצחון טכני על קטלין מקיין וג'ון גילברט (בריטניה). מדיה וקבצים בנושא טניס באולימפיאדת 1924 בוויקישיתוף תיאור התחרות תוצאות באתר האולימפי
זכות הצבעה (סיפור קצר)

זכות הצבעה (באנגלית: Franchise) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון אוגוסט 1955 של המגזין If: Worlds of Science Fiction, ותורגם לעברית בשנת 1975 בספר גדול ורחב הוא העולם, ושוב בשנת 2009 בספר כתבי אייזק אסימוב כרך 1. הסיפור הוא אחד מסיפורי מולטיוואק, והוא הסיפור הראשון של אסימוב שעוסק במחשבים כמחשבים ולא כרובוטים.  הרעיון של מחשב שחוזה את תוצאות הבחירות הגיע כנראה בהשראת חיזויו הנכון של המחשב UNIVAC-I בבחירות לנשיאות ארצות הברית 1952. בעתיד, ארצות הברית הפכה ל"דמוקרטיה האלקטרונית הראשונה", בה במקום שכל האנשים יצביעו, המחשב מולטיוואק בוחר רק אדם אחד, אשר תשובותיו למספר שאלות ייצגו עבור המחשב את כלל רצונותיהם של האזרחים, וכך יכול מולטיוואק לקבוע את תוצאת הבחירות. הסיפור סובב סביב נורמן מולר, האדם שנבחר כ"מצביע של השנה" בבחירות לנשיאות ארצות הברית 2008. למרות שהחוק מחייב אותו לקבל את הכבוד המפוקפק, מולר לא בטוח שהוא רוצה את האחריות של ליצג את הציבור הבוחר כולו, משום שהוא חושש שהתוצאות בבחירות יהיו שליליות והוא יואשם בכך. עם זאת לאחר ה"הצבעה", הוא מאוד גאה שאזרחי ארצות הברית זכו, דרכו, "לממש את זכותם להצבעה" - אמרה אירונית בהתחשב בעובדה שהאזרחים כלל לא הצביעו. אריאל שנבל, אסון דמוקרטי: המיעוט שיכריע את הבחירות, באתר nrg‏, 4 בנובמבר 2016
אלונה סרוסי

אלונה סרוסי ריגר (נולדה ב-25 בפברואר 1971) היא במאית טלוויזיה וסרטים דוקומנטריים ותסריטאית ישראלית. גדלה בתל אביב לאב מהנדס ולאם עפרה בן צבי סרוסי, רקדנית ומורה לבלט. שירתה בצבא כחוקרת מצ"ח. בוגרת תואר ראשון בחוג לקולנוע וטלוויזיה באוניברסיטת תל אביב (1997) ותואר שני מעשי (MFA) בחוג לקולנוע וטלוויזיה באוניברסיטת תל אביב (2005). בשנת 1992 פרסמה שירים בעיתון "דבר". בשנת 1993, הייתה מועמדת בתחרות פרסי אופיר על כתיבת שיר נושא לסרט "שלג באוגוסט" של חגי לוי. המוזיקה לסרט נכתבה על ידי פרנק חיים אילפמן. בשנת 1996 כתבה וביימה סרט קיץ עלילתי בשם "בוקר טוב מאיה". הסרט זכה בקרן הסרט הקצר של משרד המסחר והתעשייה לשנת 1996. בשנים 1999–2008 ביימה קליפים וסרטונים לטלוויזיה ולאינטרנט, בהם וידאו-קליפ ללהקת כנסיית השכל לשיר "לא מרגיש כלום" (מועמד לווידאו-קליפ השנה 2001 פרסי תמוז), יחד עם יעל לייבוביץ, שאף ערכה. וּוידאו קליפ לשיר "תתחיל מאפס" (מועמד לווידאו-קליפ השנה 2003) של ירמי קפלן יחד עם יובל כהן, שאף ערך. וידאו-קליפ זה הופק על ידי ערוץ המוזיקה ושודר בימיו הראשונים של הערוץ. בשנת 2005, הייתה יוצרת ובמאית ראשית בסדרה התיעודית "הנבחרת" בהנחיית עינת פישביין, על נשים ודרכן להצלחה. סדרה זו הופקה ושודרה בערוץ YES דוקו ב-YES. הסדרה הייתה מועמדת בשנת 2005 בתחרות אופיר בקטגוריה הסדרה הדוקומנטרית. בשנת 2006 ביימה את הסרט התיעודי "מחיר הגוף", יחד עם קרן יחזקאלי-גולדשטיין, על נפגעות טרור שמשתתפות בסדנת "גאגא" של הרקדן והכוריאוגרף אוהד נהרין. הסרט הוקרן בפסטיבל דוקאביב והשתתף בפסטיבלי קולנוע בינלאומיים. הסרט שודר בכ-20 תחנות טלוויזיה ברחבי העולם וזכה בפרס "הבמאיות המבטיחות" בהפסטיבל הבינלאומי לסרטי נשים רחובות. בארץ הסרט הוקרן בערוץ 10 ב-2008–2009 . מאז ואילך עובדת כבמאית פרילאנס ובייעוץ תוכן, בשנים האחרונות מתמקדת בכתיבה ובימים אלו מסיימת את כתיבת ספרה הראשון. בשנת 2009 הופיע סיפור קצר שכתבה בספר "מאה אימהות" בעריכת ענת הררי, הוצאת בבל. ב-2015–2016 כתבה מחזה בשם "ג'ז" שאורכו הוא כ-50 דקות. חיה בתל אביב, נשואה לשאול ריגר ואם לשלושה ילדים. מדיה וקבצים בנושא אלונה סרוסי בוויקישיתוף אלונה סרוסי, במסד הנתונים הקולנועיים IMDb (באנגלית) אלונה סרוסי, באתר "אידיבי", מאגר הידע העברי לקולנוע ישראלי ועולמי "מחיר הגוף" "ABOUT THE BODY" סרטה של אלונה סרוסי, באתר פסטיבל המפטונ'ס ארצות הברית הסרט "מחיר הגוף" בפסטיבל לקולנוע דוקומנטרי באמסטרדם IDFA(הקישור אינו פעיל) רועי הולר, עינת פישביין תנחה ב-yes, באתר ynet, 1 במרץ 2005
דודו סעדה

דודו סעדה (נולד בשנת 1967) הוא יו"ר קבוצת "בשבע" הכוללת את העיתון "בשבע" ואת כנס ירושלים, מגיש ברדיו ואיש עסקים. נולד למשפחה בת תשע נפשות לאינס ואליהו, גדל בשיכון ה' בבני ברק עד גיל 18. היה מדריך בתנועת הנוער בני עקיבא. למד בישיבה התיכונית ברעננה. לאחר מכן למד בישיבת שילה. התגייס לצבא ושירת בחטיבת גבעתי. לאחר מכן נשא לאשה את חגית. בשנתיים הראשונות לנישואיו שימש כמדריך וכמורה בישיבה המקצועית בגן יבנה שם גם התגורר, במקביל סיים תואר ראשון בחינוך במכללת מורשת יעקב ברחובות. לאחר מכן עבר ליישוב קדומים והיה מחנך בבית הספר היסודי במקום. בהמשך עזב את היישוב קדומים ועבר למעלות שם כיהן כראש מנהל החינוך בקריית חינוך במעלות. לאחר חמש שנים במעלות חזר לקדומים ושימש כמנהל ישיבת ההסדר הר-ברכה. במהלך תפקידו הקים את תוכנית השילובים בישיבה, המשלבת לימוד תורה יחד עם לימוד תואר באוניברסיטת אריאל. פרויקט זה ופרויקטים נוספים שקידם, הרימו את היישוב מ-43 משפחות ל-200 משפחות תוך עשור. במקביל לצמיחתה של הישיבה בהר ברכה, סיים תואר ראשון במנהל עסקים באוניברסיטת חיפה וריכז את תחום השיווק ברדיו ערוץ 7, תפקיד שהפך גם לאחראי על הקמתו של עיתון חדש – "בשבע" – ושאר מחלקות הקבוצה. משמש כיו"ר קבוצת "בשבע", הכוללת בין היתר גם את העיתון הדתי-לאומי "בשבע" המופץ מדי שבוע בכ-130,000 עותקים ברחבי הארץ ואת מחלקת הכנסים המפיקה מדי שנה את כנס ירושלים בו משתתפים אלפים וכנסים נוספים. בעבר הגיש תוכנית ברדיו קול חי הנקראת "שטח סרוג". ביוני 2016 החל להגיש תוכנית שבועית ברשת ב' של קול ישראל ביחד עם אילנית סוויסה. כמו כן, כותב טורי דעות במספר מקומות, חלקם מתפרסמים בעיתון "בשבע" ובערוץ 7. בעבר ניהל קמפיינים רבים, ביניהם הרצתו של הרב שמואל אליהו לתפקיד הרב הראשי לישראל. בנוסף משמש כאיש עסקים שבבעלותו מספר חברות. בשנת תשס"א בוצע לעברו פיגוע ירי, סעדה ניצל מהפיגוע ויצא ללא פגע. נשוי לחגית ומתגורר בשכונת כפר גנים שבפתח תקווה. לזוג שלושה ילדים. מדיה וקבצים בנושא דודו סעדה בוויקישיתוף דודו סעדה, ברשת החברתית פייסבוק דודו סעדה, ברשת החברתית אקס (טוויטר) קובי סלע, עשור לבשבע | דודו ללא הפסקה ....., באתר ערוץ 7, 26 ביולי 2012 קובי סלע, פרק 36: הכוונה? גם אחרי החתונה, באתר ערוץ 7, 3 ביוני 2016 דודו סעדה בראיון אישי לתוכנית "שעה של אנשים" בגלי ישראל, סרטון באתר יוטיוב דודו סעדה, עכשיו הזמן להשפיע, באתר ערוץ 7, 23 ביולי 2013 דודו סעדה נואם בוועידת עיר הנדל"ן באילת. ראיונות עם דודו סעדה לרגל עשור לעיתון בשבע בכלי התקשורת: אביחי בוארון, בשבע חוגג עשור | ראיון חגיגי בעלון השבת 'מעייני הישועה', באתר ערוץ 7, 26 ביולי 2012 צפונה ונגבה, בשבע חוגג עשר | ראיון חגיגי בעלון השבת 'מעייני הישועה', באתר ערוץ 7, 26 ביולי 2012 לי-אור אברבך, ‏'בשבע' בנה את המגזר והוא צומח יחד איתו, באתר גלובס, 20 במאי 2010 רבקי גולדפינגר, עניין אישי עם דודו סעדה, באתר ערוץ 7, 28 ביוני 2018 מבחר כתבות וראיונות עם דודו סעדה בערוץ 7 קובי סלע, עשור לבשבע | דודו ללא הפסקה ....., באתר ערוץ 7, 26 ביולי 2012 דודו סעדה יגיש תוכנית רדיו שבועית ברדיו קול חי, באתר "סרוגים", 30 בדצמבר 2013 ניר הר זהב, "שטח סרוג" עם דודו סעדה בקול חי, באתר ערוץ 7, 31 בדצמבר 2013 אלכסנדר כץ, סלוצקי ודומינגז מצטרפים לרצועה חדשה ברשת ב': גם אמילי עמרוסי ואמילי מואטי שם, באתר אייס, 6 ביוני 2016 גיל קלנר, ‏ברנז'ה: תכנית חדשה עם מגישים סרוגים ברשת ב', באתר "סרוגים", 6 ביוני 2016 מתוך אתר dosswatch נס פורים: המחבלים ירו לעבר מכונית שהיו בה 4 ילדים, ואיש לא נפגע, באתר ערוץ 7, 9 במרץ 2001
המפלגה הליברטריאנית

המפלגה הליברטריאנית הוא שמם של מספר מפלגות ברחבי העולם שדוגלות בליברטריאניזם. האם התכוונתם ל... המפלגה הליברטריאנית (ארגנטינה) – מפלגה בארגנטינה. המפלגה הליברטריאנית (ארצות הברית) – מפלגה בארצות הברית. התנועה הליברטריאנית – מפלגה בקוסטה ריקה. המפלגה הליברטריאנית (קנדה) – מפלגה בקנדה. המפלגה הליברטריאנית (רוסיה) – מפלגה ברוסיה
הקואליציה הארצית להעסקה ישירה

הקואליציה הארצית להעסקה ישירה היא התארגנות קואליציונית לא מפלגתית, של ארגוני חברה אזרחית, עובדי קבלן ופעילים חברתיים. הקואליציה שמה לה כמטרה לקדם העסקה ישירה של עובדים הן במגזר הציבורי והן במגזר הפרטי בישראל תוך התמקדות בעוולות הנגרמות לציבור עובדי הקבלן בישראל ולחברה הישראלית. הקואליציה מלווה עובדי קבלן, מקנה להם את כלים הנדרשים לקידום העסקה ישירה ומעוררת מודעות ציבורית באמצעות כלים הסברתיים ושינוי מדיניות באמצעות לובי וחקיקה. הקואליציה בהובלת אנו - עושים שינוי. הקואליציה הוקמה בשנת 2010 על ידי העובדת הסוציאלית אורנה עמוס (פעילה חברתית ומרצה בבית הספר לעבודה סוציאלית באוניברסיטת בן-גוריון בנגב). בעקבות מעורבותה החברתית זיהתה בעיה של ניצול עובדות ניקיון באוניברסיטה שהועסקו באמצעות קבלן חיצוני והחלה יחד עמן במאבק. מטרת המאבק הייתה להעביר את העובדות להעסקה ישירה, ולצורך כך פעלה עמוס לאיגוד העובדות. בעקבות אותה פעילות הוקמה הקואליציה הארצית שצירפה אליה ארגונים נוספים. לאור התרחבותה ובמסגרת פעילותה מקדמת הקואליציה עובדי קבלן ממגוון רחב מאוד של תחומי עיסוק ובין היתר מתחומי העבודה הסוציאלית, הניקיון, האבטחה, ההוראה, המחשוב, ההנדסה ועוד. מטרת הקואליציה היא לצמצם ואף למגר לחלוטין את תופעת ההעסקה הקבלנית בישראל. כדי להשיג מטרה זאת, הקואליציה פועלת בשלושה תחומים מרכזיים: שינוי מדיניות ושינוי חקיקה, באמצעות יצירת קבוצת תמיכה קבועה של חברי כנסת מסיעות שונות התומכים במאבק, יצירת לובי והעלאת הסוגיה בוועדות הכנסת. אקטיביזם וסיוע לעובדי קבלן בקידום העסקה ישירה, באמצעות הקמת קבוצות מנהיגות של עובדי קבלן, וכן באמצעות קידום שיתוף הפעולה בין ארגונים החברים בקואליציה. (כולל פרויקט מיפוי שנעשה במסגרת זו). הסברה בקרב הציבור - העלאת הסוגיה לאמצעי תקשורת ורשתות חברתיות, פרסום קמפיינים כולל תערוכת תצלומים של עובדי קבלן. הקואליציה כוללת מעל 30 ארגונים ועסקים התומכים בנושא ושהם אינם מעסיקים עובדי קבלן ואינם מפלגות. כמו כן, שותפים בה פעילים חברתיים ועובדי קבלן והיא ממומנת על ידי קרנות שונות, בהן הקרן החדשה לישראל, תרומות של אזרחים באמצעות מימון המונים וכן תרומות של ארגונים החברים בה. התאגדות מקצועית בישראל יחסי עובד-מעביד אתר האינטרנט הרשמי של הקואליציה הארצית להעסקה ישירה הקואליציה הארצית להעסקה ישירה, ברשת החברתית פייסבוק הקואליציה הארצית להעסקה ישירה, סרטונים בערוץ היוטיוב אטילה שומפלבי, כך יסומנו המעסיקים הגדולים של עובדי קבלן, באתר ynet, 11 ביוני 2015 אורנה עמוס, עובדי קבלן הם גם בני אדם, באתר TheMarker‏, 17 באפריל 2016 העסקה ישירה בשירות הציבורי, באתר האגודה לזכויות האזרח בישראל, 26 ביוני 2014 5/12/14 - כתבת מגזין על הקואליציה הארצית להעסקה ישירה - יומן ערוץ 1, באתר YouTube מכתב למפלגות מטעם הארגון, לקראת הבחירות לכנסת העשרים, קובץ מתוך אתר האגודה לזכויות האזרח בישראל רועי צ'יקי ארד, המאבק החשאי של עובדי הקבלן בקניוני עזריאלי, באתר הארץ, 13 ביולי 2017 אורלי בנימין, המאבק להעסקה ישירה בישראל: הצלחות וסיכויים, הרבעון לחקר ארגונים וניהול המשאב האנושי. פרויקט המיפוי נועה הרשקוביץ‏, הפנים האמיתיות של עובדי הקבלן. צפו בתמונות, באתר וואלה, 4 באוקטובר 2013 כן לעבודה - לא לעבדות!, קמפיין למימון המונים באתר הדסטארט